પાંચ દિવસની અંદર એક જ ગલીમાં બે મોતથી અહીં માતમ છવાઈ ગયો છે. આકાશ અને અલકાના પરિવારજનો એકબીજા પર આરોપ લગાવી રહ્યા છે. આકાશના પરિવારજનોનું કહેવું છે કે, તેમનો પુત્ર ઘણી વાર અલકાના ઘરે લગ્નની વાત માટે આવ્યો હતો, પરંતુ દરેક વખતે તેને નિરાશા સાંપડી હતી. તેમના પુત્રને મારી નાખવાની પણ ધમકી આપવામાં આવી હતી. જ્યારે અલકાના પરિવારજનો તેમની પુત્રીના મોત માટે આકાશના પરિવારજનોને જવાબદાર ગણાવી રહ્યા છે.